लक्ष्मी बैंक गल्फ शनिबार
वार्षिक रूपमा आयोजना हुँदै आएको लक्ष्मी बैंक गल्फ प्रतियोगिताको चौथो संस्करण शनिबार हुने भएको छ । 
काठमाडौं — वार्षिक रूपमा आयोजना हुँदै आएको लक्ष्मी बैंक गल्फ प्रतियोगिताको चौथो संस्करण शनिबार हुने भएको छ ।  गोकर्ण गल्फ क्लबमा हुने प्रतियोगिताको सम्पूर्ण प्रायोजन लक्ष्मी बैंकले गर्नेछ । प्रतियोगितामा करिब सय खेलाडीको सहभागिता रहने संयोजक दीपक आचार्यले जानकारी गराएका छन् । ३–४ स्टेबल फोर्ड फम्र्याटमा खेलिने प्रतियोगितामा विभिन्न पुरस्कार रखिएको छ । महिला र पुरुषतर्फ विजेता र उपविजेता सँगै ज्येष्ठ नागरिक, बेस्ट ग्रस, कनिष्ठ विजेता, लङगेस्ट ड्राइभ, क्लोजेस्ट टु द पिनलगायत विजेतालाई पुरस्कृत गरिनेछ । यसबाहेक होल नम्बर १० मा होल इन वन गर्ने पहिलो खेलाडीले २६ लाख बराबरको गाडी उपहार प्राप्त गर्नेछ ।